कल होगा मतदान, पोलिंग पार्टियां रवाना
जिलानिर्वाचनअधिकारी सोलन मदन चौहान ने कहा कि पंचायतीराज चुनावों के लिए तैयारियां पूरी कर ली गई हैं। जिले के सभी विकास खंडों से पोलिंग पार्टियों को उनके गंतव्य स्थानों के लिए रवाना कर दिया गया है। जिला में प्रथम, तीन पांच जनवरी को पंचायतीराज संस्थाओं के चुनाव होंगे। उन्होंने कहा कि सोलन, नालागढ़, धर्मपुर, कुनिहार कंडाघाट विकास खण्ड से आज सभी पोलिंग पार्टियों को उचित दिशा-निर्देशों के साथ मतदान के लिए आवश्यक साजो-सामान के साथ रवाना कर दिया गया।
उन्होंने कहा कि नालागढ़ विकास खंड से 179 पोलिंग पार्टियों को रवाना किया गया। एक पार्टी में एक निर्वाचन अधिकारी तीन पोलिंग अधिकारी रहेंगे। सामान्य मतदान केन्द्रों में एक पोलिंग पार्टी के साथ दो सुरक्षा कर्मी भी तैनात रहेंगे। संवेदनशील तथा अति संवेदनशील मतदान केन्द्रों में पुलिस कर्मियों की तैनाती उसी अनुपात में की गई है। नालागढ़ विकास खंड में कुल 527 मतदान केन्द्र स्थापित किए गए हैं। उन्होंने कहा कि पहले चरण में 179, दूसरे चरण में 179 तथा तीसरे चरण में 169 पोलिंग पार्टियां कार्यरत रहेंगी।
सोलन विकास खंड से 84 पोलिंग पार्टियों को रवाना किया गया। एक पार्टी में एक निर्वाचन अधिकारी तीन पोलिंग अधिकारी रहेंगे। सामान्य मतदान केन्द्रों में एक पोलिंग पार्टी के साथ दो सुरक्षा कर्मी भी तैनात रहेंगे। संवेदनशील तथा अति संवेदनशील मतदान केन्द्रों में पुलिस कर्मियों की तैनाती उसी अनुपात में की गई है। सोलन विकास खंड में कुल 231 मतदान केन्द्र स्थापित किए गए हैं। सोलन विकास खण्ड में पहले चरण में 84, दूसरे चरण में 80 तथा तीसरे चरण में 67 पोलिंग पार्टियां कार्यरत रहेंगी।
सोलन से बुधवार को रवाना होती पोलिंग पार्टी।
hin_Deva hin_Deva hin_Deva hin_Deva hin_Deva